**OPĆINA KALNIK, Kalnik, Trg Stjepana Radića 5, 48260 Križevci, OIB: 82550572500,** koju zastupa općinski načelnik Krunoslav Đurec, kao davatelj financijskih sredstava (u daljnjem tekstu: Općina)

i

**(naziv udruga)**, sjedište, adresa, OIB: \_\_\_\_\_\_\_\_\_\_\_\_\_\_\_\_\_\_\_\_, zastupana po \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kao korisnik financijskih sredstava (u nastavku teksta: Korisnik), sklopili

su sljedeći

**UGOVOR**

**o dodjeli financijskih sredstava Proračuna Općine Kalnik za 2022. godinu**

**za program/projekt:** naziv programa/projekta

Članak 1.

Ovim Ugovorom uređuju se međusobna prava, odnosi i obveze Općine i Korisnika u svezi dodjele financijskih sredstava za 2022. godinu.

Članak 2.

Na temelju provedenog Javnog poziva za financiranje programa i projekata udruga koji su od interesa za Općinu Kalnik u 2022. godini, koji je objavljen 11. veljače 2022. godine (u daljnjem tekstu: Javni poziv) i Zaključka općinskog načelnika o rasporedu sredstava Proračuna Općine Kalnik za 2022. godinu (KLASA: \_\_\_\_\_\_\_\_\_, URBROJ:\_\_\_\_\_\_\_\_, od \_\_\_\_\_\_\_\_ 2022. godine) Općina će isplatiti Korisniku na teret razdjela \_\_\_\_\_\_\_\_\_\_\_, glava \_\_\_\_\_\_\_\_, program \_\_\_\_, aktivnost \_\_\_\_\_\_\_\_, konto \_\_\_, iznos od

\_\_\_\_\_\_\_\_\_\_\_\_ kuna,

s rokom izvršenja do 31.12.2022. godine.

Članak 3.

Sredstva iz članka 2. mogu se koristiti isključivo za svrhu definiranu opisnim obrascem prijave i obrascem proračuna programa/projekta te u skladu s Općim uvjetima koji su sastavni dio ovog ugovora.

Sastavni dio ovog Ugovora čine:

* Prilog 1: Opći uvjeti,
* Prilog 2: Obrazac opisa programa/projekta,
* Prilog 3: Obrazac proračuna programa/projekta.

Članak 4.

Sredstva iz članka 1. ovog Ugovora isplatit će se na žiro račun korisnika, IBAN \_\_\_\_\_\_\_\_\_\_\_\_\_\_\_\_\_\_\_\_, prema po realizaciji/nastanku stvarnog troška temeljem dostavljenog zahtjeva za isplatu sredstava i popratnih priloga.

Zahtjev za isplatu sredstva dostavlja se Općini na propisanom obrascu uz pripadajuće priloge (preslike računa, obračuna i sl. te dokaze o izvršenom plaćanju istih - ponuda, predračuna i drugih dokaza) najkasnije do 30.11.2022. godine.

Članak 5.

Radi kontrole namjenskog korištenja sredstava Korisnik se obvezuje da će Općini dostaviti detaljno završno izvješće o provedbi programa/projekta koje treba sadržavati:

1. Opisni izvještaj (dostavlja se u pisanom obliku, poštom ili osobno),
2. Financijski izvještaj (dostavlja se u pisanom obliku, poštom ili osobno) uz detaljno dokumentiranje svih troškova i priloge, a obuhvaćaju:
   * za bezgotovinska plaćanja: preslike računa koje glase na Korisnika i preslika izvatka poslovnog računa Korisnika na kojem je vidljiva transakcija
   * za gotovinska plaćanja: preslike računa koje glase na Korisnika te preslike isplatnica i blagajničkih izvješća
   * ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni plaća, poreza, doprinosa, honorara) i sl.
   * priloge vezane uz provedbu programa/projekta dokaze o provedbi projektnih aktivnosti (potpisne liste, evaluacijske listiće, fotografije s događanja, primjerke publikacija i dr.).

Izvještaji iz stavka 1. ovog članka, ovjereni od strane odgovorne osobe Korisnika, podnose se najkasnije do 30.11.2022.

Iznimno od stavka 3., ovog članka, Izvještaji iz stavka 1. ovog članka, za programe/projekte koji traju do prosinca 2022. godine, podnose se zaključno do 15.01.2023. godine.

Izvještaji se odnose na program/projekt kao cjelinu, bez obzira koji dio financira Općina.

Izvještaji se podnose na propisanim obrascima objavljenim u sklopu natječajne dokumentacije na internetskoj stranici Općine (<https://kalnik.hr/javni-poziv-za-financiranje-programa-i-projekata-udruga-koji-su-od-interesa-za-opcinu-kalnik-u-2022-godini/>).

Uz izvještaj se kao dokaz prilažu sve kopije računa i isplata za cijeli program/projekt bez obzira iz kojeg se izvora financiraju.

Članak 6.

Općina pridržava pravo kontinuiranog praćenja i vrednovanja izvršenja programa/projekta korisnika, te preispitivanje financija i troškova u bilo koje vrijeme trajanja programa/projekta te u razdoblju od 2 godine nakon njegova završetka.

Općina može neposrednu kontrolu iz prethodnog stavka ovog ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem sedam dana prije planiranog izvršenja kontrole.

Članak 7.

Korisnik potpisom ovog ugovora ovlašćuje Općinu da radi nadzora namjenskog korištenja financijskih sredstava neposredno kontaktira sve pravne i fizičke osobe kojima je prema priloženoj dokumentaciji korisnik isplatio novčana sredstva, a koja je dobio od Općine za financiranje programa/projekta.

Članak 8.

Korisnik se obvezuje pravodobno obavijestiti Općinu o manjim i većim izmjenama Ugovora.

Manje izmjene ugovora mogu biti:

* izmjene proračuna između proračunskih poglavlja manje od 15%
* zamjena člana projektnog tima
* promjena bankovnog računa korisnika
* promjena adrese ili drugih kontakata korisnika
* male promjene programa ili projekta koje ne utječu na ciljeve i rezultate projekta (npr. manje promjene u vremenskom rasporedu provedbe aktivnosti).

Za manje izmjene ne sklapa se Dodatak Ugovoru.

Veće izmjene ugovora zahtijevaju izradu Dodatka Ugovorui njegovo potpisivanje od strane Općine i Korisnika. Općina odlučuje kod svakog Zahtjeva radi li se o manjoj ili većoj izmjeni i sukladno tome odlučuje je li potrebno izraditi Dodatak Ugovoru.

Veće izmjene ugovora mogu biti:

* izmjene proračuna između proračunskih stavaka veće od 15%
* produženje trajanja provedbe programa ili projekta (maksimalno do 6 mjeseci)
* dodatak novih aktivnosti u program ili projekt
* promjena programskih ili projektnih aktivnosti koja značajno utječe na ciljeve i rezultate projekta.

Članak 9.

Izmjene ugovornih obveza korisnik može zatražiti najkasnije 30 dana prije isteka roka provedbe projekta/programa, a najkasnije do 30.09.2022. godine. **Svaka izmjena ugovornih obveza treba biti zatražena i odobrena u pisanom obliku.**

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

Korisnik ne može zatražiti izmjene u provedbi programa/projekta, produljenje razdoblja provedbe ili prenamjenu pojedinih stavki proračuna nakon razdoblja provedbe iz članka 2. ovog Ugovora.

Zahtjev za izmjenama ugovora Korisnik dostavlja Općini u pisanom obliku s obrazloženjem i popratnom dokumentacijom kojom se opravdava taj zahtjev.

Općina ima pravo ne odobriti prenamjenu dijela sredstava i/ili produljenje razdoblja provedbe programa/projekta ako se time bitno mijenja sadržaj i priroda programa/projekta ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe.

Odluku o odobrenju ili neodobrenju izmjena, Općina mora donijeti u roku od 20 radnih dana od dostave obavijesti od strane korisnika.

Općina može jednostrano raskinuti ugovor u skladu sa stavkom 2. člankom 11. Općih uvjeta.

Članak 10.

Ako Općina utvrdi da korisnik financijskih sredstava:

* nije sredstva koristio namjenski,
* nije realizirao program/projekt utvrđen proračunom i ugovorom,
* iz neopravdanih razloga nije podnio odgovarajuće izvještaje u roku i sa sadržajem određenim ovim ugovorom,
* ne omogućava Općini nadzor nad namjenskim korištenjem financijskih sredstava,
* ne poštuje odredbe ugovora o vidljivosti programa,

obustavit će daljnju isplatu, a Korisnik je dužan vratiti primljena, a nenamjenski utrošena ili neutrošena sredstva, uz obračunate kamate utvrđene u poslovnoj banci Općine, u roku od 30 dana od dana primitka pisane obavijesti o potrebi vraćanja zaprimljenih sredstava.

Nenamjenskim korištenjem smatrat će se svako odstupanje od iznosa pojedinih stavki iz proračuna programa/projekta bez prethodnog odobrenja nadležnog upravnog odjela Općine.

Članak 11.

Ako Općina utvrdi da Korisnik nije vratio primljena sredstva u skladu s člankom 10. ovog Ugovora, uskratit će pravo na dodjelu financijskih sredstava programima/projektima Korisnika u sljedećih 5 godina.

Članak 12.

Korisnik se obvezuje na svim tiskanim, video i drugim materijalima vezanim uz program/ projekt istaknuti naziv Općine kao institucije koja financira program/projekt koji je predmet Ugovora.

Korisnik se obvezuje da će osigurati uvjete za korištenje i objavu osobnih podataka, a da bi Općina mogla koristi i objavljivati dostavljene joj fotografije, video i audio zapise iz stavka 1. ovog članka u cilju promicanja natječaja za dodjelu financijskih sredstava, doprinosa Općine razvoju civilnoga društva u Republici Hrvatskoj i djelovanja Općine.

Članak 13.

Općina ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog programa/projekta.

Članak 14.

Korisnik financiranja će poduzimati sve potrebne mjere u svrhu izbjegavanja sukoba interesa pri korištenju odobrenih financijskih sredstava. Svaki sukob interesa Općina zasebno procjenjuje. U slučaju utvrđenog postojanja sukoba interesa u provedbi ugovora, Općina će od Korisnika zatražiti da bez odgode, a najkasnije u roku od 30 dana, poduzme radnje za otklanjanje sukoba interesa.

Članak 15.

Potpisivanjem ovog ugovora Korisnik se obvezuje da kao primatelj financijskih sredstava iz javnih izvora za provođenje programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog ugovora.

Članak 16.

Stranke potpisnice ugovora preuzimaju obvezu čuvanja svih dokumenata, podataka ili drugih relevantnih materijala dostavljenih u provedbi programa/projekta najmanje sedam godina od posljednje uplate sredstava.

Članak 17.

U slučaju da se spor u provedbi ovog Ugovora između Općine i Korisnika ne može riješiti sporazumno, niti putem postupka mirenja, spor rješava stvarno nadležan sud.

Članak 18.

Ako jedna ugovorna strana smatra da se ugovor više ne može provoditi na ugovoreni način u skladu s ciljevima i planiranim aktivnostima programa/projekta, o tome će se savjetovati s drugom stranom, a ukoliko ne dođe do dogovora, bilo koja strana može dva mjeseca unaprijed u pisanom obliku raskinuti ugovor dostavom obavijesti o raskidu ugovora.

Članak 19.

Na elemente financiranja programa/projekta koji nisu uređeni ovim Ugovorom na odgovarajući se način primjenjuju Opći uvjeti propisani Pravilnikom o financiranju programa i projekata udruga koji su od interesa za Općinu Kalnik i Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

Opći uvjeti ovog Ugovora, utvrđeni temeljem odredbi Pravilnika i Uredbe iz stavka 1. ovog članka, sastavni su dio ovog Ugovora.

U slučaju proturječnosti između odredbi ovog Ugovora i Općih uvjeta ovog Ugovora, odredbe ovog Ugovora imat će prvenstvo.

Članak 20.

Obrazac opisa programa/projekta i obrazac proračuna iz članka 3. ovog ugovora, koje je Korisnik dostavio prijavljujući program/projekt na Javni poziv ili koje je naknadno izmijenio, sastavni su dio ovog ugovora te čine njegove Priloge 2 i 3.

Članak 21.

Za svaki oblik komunikacije (dostavu obavijesti o izmjenama i dopunama ugovora i dostavu izvještaja) koji je povezan s ovim Ugovorom, potrebno je navesti njegovu oznaku (KLASA i URBROJ) i naziv programa/projekta, te ga poslati na sljedeće adrese:

za Općinu:

OPĆINA KALNIK, Trg Stjepana Radića 5, Kalnik, 48260 Križevci

Kontakt podaci i adresa elektronske pošte za korespondenciju: 048/857-250, [opcina-kalnik@kalnik.hr](mailto:opcina-kalnik@kalnik.hr)

za Korisnika:

*(navesti podatke: Naziv, adresa, adresa elektronske pošte, telefon).*

Članak 22.

Ovaj Ugovor sastavljen je u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Općina.

Članak 23.

Općina i Korisnik se obvezuju čuvati povjerljivost svih osobnih podataka kojima imaju pravo i ovlast pristupa prilikom izvršenja ovog Ugovora, sukladno Općoj uredbi o zaštiti podataka (EU GDPR) i Zakonu o provedbi opće uredbe o zaštiti podataka, te sukladno donesenim politikama/pravilima o zaštiti privatnosti osobnih podataka, uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja.

Općina čuva povjerljivost osobnih podataka te je pristup osobnim podacima omogućen samo onim službenicima kojima su oni potrebni radi provedbe  ovog Ugovora, te trećim osobama samo u dijelu provedbe ugovornih obveza.

Članak 24.

U znak prihvata prava i obveza iz ovog Ugovora, ugovorne strane isti vlastoručno potpisuju.

Članak 25.

Ugovor stupa na snagu s danom kad ga potpiše posljednja ugovorna strana.

KLASA:

URBROJ:

U Kalniku, \_\_\_\_\_ 2022. U Kalniku, \_\_\_\_\_\_\_\_\_\_ 2022.

**ZA OPĆINU KALNIK ZA KORISNIKA:**

Općinski načelnik: Predsjednik/ca:

Krunoslav Đurec